Մարիա Բուրաս

Մարիա Միխայլովնա Բուրաս (, ), արձակագիր, գրող, լեզվաբան, թարգմանիչ։ «НОС» գրական մրցանակի եզրափակիչ փուլի մասնակից (2020), ընդգրկվել է Մեծ գրքի կարճ ցուցակում (2020)։

Կենսագրություն  
Մարիա Բուրասը ծնվել է 1968 թվականի հուլիսի 16-ին, Մոսկվայում, Հայրենական մեծ պատերազմի հաշմանդամ Միխայիլ Լվովիչ Բուրասի ընտանիքում։ Դպրոցն ավարտելուց հետո ընդունվել և հաջողությամբ ավարտել է Մոսկվայի Լոմոնոսովի անվան պետական համալսարանի բանասիրական ֆակուլտետի կառուցվածքային և կիրառական լեզվաբանության բաժինը։ Բարձրագույն կրթության դիպլոմ ստանալուց հետո աշխատել է «Коммерсантъ-Daily», «iностранец» թերթերում, հետագայում աշխատել է COFIDEC ընկերությունում որպես հանրային կապերի և գովազդի գծով տնօրեն, այնուհետև աշխատել է PR-Technologies գործակալության գլխավոր տնօրեն, Կիրառական հաղորդակցությունների կենտրոնի գլխավոր տնօրեն, եղել է «Коммерсантъ-Наука» ամսագրի խմբագիր։ 

Իրականացրել է Բրիտանական խորհրդի հովանու ներքո անցկացվող British EducationUK վեցերորդ ամենամյա ցուցահանդեսին կազմակերպչական և հաղորդակցական աջակցության աշխատանքներ, գովազդային աջակցություն է ցուցաբերել Սվյատոգորսկի վանքի տարածքում Բորիս Գոդունովի օպերայի բեմադրությանը, ինչպես նաև գովազդային աջակցություն է ցուցաբերել Մեծ թատրոնի` «Ռուսլան և Լյուդմիլա» և «Ռոզենտալի երեխաները» օպերաների պրեմիերային։ Մասնակցել է Կալինինգրադում տեղի ունեցած Բալթյան սեզոնների արվեստի փառատոնի կազմակերպմանը և արտասահմանցի ունկնդիրների համար Ռուսաստանի մշակույթի ամառային ինստիտուտի կազմակերպմանը։ 

Հեղինակ է շուրջ 90 լրագրողական գիտական և հրապարակախոսական լեզվաբանական հոդվածների, ինչպես նաև անգլերենից գրական և գիտական թարգմանությունների։ Տիրապետում է անգլերենին և գերմաներենին։ Մասնակցել է անգլերեն-ռուսերեն ավտոմատ թարգմանության կազմակերպմանը, համարվում է բառարանների խմբագիր «Русский язык» հրատարակչությունում։ Գրում է մանկական գրքեր և վավերագրական գրականություն։ Համագործակցելով ամուսնու՝ Մաքսիմ Քրոնհաուզի հետ, նրանք գրել են երկու մանկական հեքիաթներ եղբայրների՝ Պետյայի և Օսայի մասին. «Ավելի բարձր տեղ չկա» և «Որտեղից են գալիս երեխաները»։

2019 թվականին «Individuum» հրատարակչությունը լույս է ընծայել Մարիա Բուրասի «Ճշմարտությունը գոյություն ունի։ Անդրեյ Զալիզնյակի կյանքը նրա մասնակիցների պատմվածքներում»։ Ստեղծագործությունը համարվում է լեզվաբան Անդրեյ Անատոլևիչ Զալիզնյակի առաջին կենսագրությունը։ Այդ գիրքը շարժել է ընթերցողների և քննադատների հետաքրքրությունը և ընդգրկվել «Մեծ գիրք» գրական մրցանակաբաշխության 2020 թվականի կարճ ցուցակում, ինչպես նաև դարձել է «НОС» մրցանակաբաշխության եզրափակիչ փուլի մասնակից։

Ամուսնացած է, բնակվում է Մոսկվայում։ Շատ է կարդում և ճանապարհորդում։

Արձագանքներ  
«Զնամյա» ամսագրում հրապարակվել է Մարիա Բուրասի «Ճշմարտությունը գոյություն ունի. Անդրեյ Զալիզնյակի կյանքը նրա մասնակիցների պատմվածքներում» գրքի գրախոսականը։

Մատենագիտություն 
Արձակ գրքեր
 Максим Кронгауз и Мария Бурас «Выше некуда»;
 Максим Кронгауз и Мария Бурас «Откуда берутся дети»;
 Мария Бурас «Истина существует. Жизнь Андрея Зализняка в рассказах её участников», 2019.

Պարգևներ և մրցանակներ 
 2020 - «НОС» մրցանակաբաշխության եզրափակիչ փուլի մասնակից, «Ճշմարտությունը գոյություն ունի։ Անդրեյ Զալիզնյակի կյանքը նրա մասնակիցների պատմվածքներում» գրքով
 2020 – ընդգրկվել է «Մեծ գրքի» կարճ ցուցակում, «Ճշմարտությունը գոյություն ունի։ Անդրեյ Զալիզնյակի կյանքը նրա մասնակիցների պատմվածքներում» գրքով։

Ծանոթագրություններ

Արտաքին հղումներ 
 Интервью «МК»
 Журнал «Знамя». Анализ
 Выдержки и цитаты из книги «Истина существует. Жизнь Андрея Зализняка в рассказах её участников»

Ռուս կին գրողներ
Ռուս թարգմանիչներ
Ռուս լեզվաբաններ
Մոսկվայի պետական համալսարանի բանասիրական ֆակուլտետի շրջանավարտներ
Ռուս արձակագիրներ